CELEX: 31986R2610
Language: el
Date: 1986-08-19 00:00:00
Title: Κανονισμός (ΕΟΚ) αριθ. 2610/86 του Συμβουλίου της 19ης Αυγούστου 1986 για την κατάργηση του κανονισμού (ΕΟΚ) αριθ. 3068/85 που αναστέλλει τις δασμολογικές παραχωρήσεις και αυξάνει τους δασμούς του κοινού δασμολογίου που εφαρμόζονται σε ορισμένα προϊόντα καταγωγής Ηνωμένων Πολιτειών Αμερικής

Avis juridique important

|

31986R2610

Κανονισμός (ΕΟΚ) αριθ. 2610/86 του Συμβουλίου της 19ης Αυγούστου 1986 για την κατάργηση του κανονισμού (ΕΟΚ) αριθ. 3068/85 που αναστέλλει τις δασμολογικές παραχωρήσεις και αυξάνει τους δασμούς του κοινού δασμολογίου που εφαρμόζονται σε ορισμένα προϊόντα καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 235 της 21/08/1986 σ. 0038

***** ΚΑΝΟΝΙΣΜΟΣ (ΕΟΚ) αριθ. 2610/86 ΤΟΥ ΣΥΜΒΟΥΛΙΟΥ  της 19ης Αυγούστου 1986  για την κατάργηση του κανονισμού (ΕΟΚ) αριθ. 3068/85 που αναστέλλει τις δασμολογικές παραχωρήσεις και αυξάνει τους δασμούς του κοινού δασμολογίου που εφαρμόζονται σε ορισμένα προϊόντα καταγωγής Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 3068/85 (1) το Συμβούλιο ανέστειλε τις δασμολογικές παραχωρήσεις και αύξησε τους δασμούς του κοινού δασμολογίου που εφαρμόζονται σε ορισμένα προϊόντα καταγωγής Ηνωμένων Πολιτειών Αμερικής, προς αντιστάθμιση των μονομερών μέτρων που έλαβαν οι Ηνωμένες Πολιτείες έναντι των εισαγωγών ζυμαρικών από την Κοινότητα·  ότι έγιναν πρόσφατα διαπραγματεύσεις, τα αποτελέσματα των οποίων θα υποβληθούν προς εξέταση από τις αρμόδιες αρχές αμφοτέρων των πλευρών· ότι, εντούτοις, εν αναμονή της εξέτασης αυτής και με την επιφύλαξη των αποτελεσμάτων, θα πρέπει εξ αμφοτέρων των πλευρών να καταργηθούν τα μονομερή μέτρα·  ότι πρέπει συνεπώς να καταργηθεί ο κανονισμός (ΕΟΚ) αριθ. 3068/85,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3068/85 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Αυγούστου 1986.  Για το Συμβούλιο  Ο Πρόεδρος  G. HOWE  (1) ΕΕ αριθ. L 292 της 2. 11. 1985, σ. 1.